# Uradni list C 290A/20.

| | ISSN 1977-1045 |
| --- | --- |
| Uradni list
  Evropske unije | C 290A |
| | |
| Slovenska izdaja | Informacije in objave | Letnik 6420. julij 2021 |

ISSN 1977-1045

Uradni list

Evropske unije

C 290A

Slovenska izdaja

Informacije in objave

Letnik 6420. julij 2021

---

| Vsebina | Stran |
| --- | --- |
| | V   Objave |
| | UPRAVNI POSTOPKI |
| | Evropska centralna banka |
| 2021/C 290 A/01 | Razpis za prijavo interesa za imenovanje zunanjih strokovnjakov za člana ali nadomestna člana Upravnega odbora za pregled Evropske centralne banke (Frankfurt na Majni, Nemčija) | 1 |

Vsebina

Stran

V   Objave

UPRAVNI POSTOPKI

Evropska centralna banka

2021/C 290 A/01

Razpis za prijavo interesa za imenovanje zunanjih strokovnjakov za člana ali nadomestna člana Upravnega odbora za pregled Evropske centralne banke (Frankfurt na Majni, Nemčija)

1

---

| SL | |
| --- | --- |

SL

---

V Objave

UPRAVNI POSTOPKI

Evropska centralna banka

| 20.7.2021 | SL | Uradni list Evropske unije | CA 290/1 |
| --- | --- | --- | --- |

20.7.2021

SL

Uradni list Evropske unije

CA 290/1

---

Razpis za prijavo interesa za imenovanje zunanjih strokovnjakov za člana ali nadomestna člana Upravnega odbora za pregled Evropske centralne banke (Frankfurt na Majni, Nemčija)

(2021/C 290 A/01)

1.   Uvod

Uredba Sveta (EU) št. 1024/2013 (1) vzpostavlja enotni mehanizem nadzora (EMN) na podlagi člena 127(6) Pogodbe o delovanju Evropske unije. EMN sestavljajo Evropska centralna banka (ECB) in pristojni nacionalni organi držav članic, katerih valuta je euro, z možnostjo vzpostavitve tesnega sodelovanja s pristojnimi organi držav članic, katerih valuta ni euro. ECB je odgovorna za splošno delovanje EMN.

V skladu s členom 24(1) Uredbe (EU) št. 1024/2013 je ECB ustanovila Upravni odbor za pregled (v nadaljnjem besedilu: Upravni odbor) za izvajanje notranjega upravnega pregleda odločitev, ki jih sprejme ECB pri izvajanju pooblastil, ki so nanjo prenesena z Uredbo (EU) št. 1024/2013, in sicer na podlagi zahteve za pregled. ECB želi zapolniti sedanja in predvidena prosta mesta za enega člana in dva nadomestna člana Upravnega odbora ter zato organizira ta razpis za prijavo interesa, da bi imenovala enega člana in dva nadomestna člana Upravnega odbora, v skladu s členom 4 Sklepa ECB/2014/16 Evropske centralne banke (2).

2.   ECB in njen Upravni odbor za pregled

Upravni odbor je sestavni del EMN. Vsaka fizična ali pravna oseba lahko v primerih, navedenih v členu 24(1) Uredbe (EU) št. 1024/2013, zahteva pregled odločitve ECB, sprejete na podlagi navedene uredbe, ki je naslovljena na to osebo ali se nanjo neposredno in posamično nanaša, razen odločitev Sveta ECB, sprejetih na podlagi člena 24(7) navedene uredbe.

3.   Sestava Upravnega odbora

V skladu s členom 24(2) Uredbe (EU) št. 1024/2013 Upravni odbor sestavlja pet članov in dva nadomestna člana, ki so ugledni posamezniki. Upravni odbor ima dovolj sredstev in strokovnega znanja za oceno izvajanja pooblastil ECB v skladu z Uredbo (EU) št. 1024/2013. Člane Upravnega odbora in dva nadomestna člana imenuje ECB za obdobje petih let, ki ga je mogoče enkrat podaljšati, ravnajo pa neodvisno in v javnem interesu.

Nadomestna člana bosta začasno nadomeščala člane Upravnega odbora v primeru njihove začasne nezmožnosti za delo ali v primeru, če bodo v zvezi z določeno zahtevo za pregled obstajali utemeljeni razlogi za resno zaskrbljenost glede obstoja nasprotja interesov, npr. kadar ima član Upravnega odbora zasebne ali osebne interese, ki lahko vplivajo, ali za katere se zdi, da vplivajo, na nepristransko in objektivno opravljanje njegovih dolžnosti. Nadomestni član bo trajno nadomestil člana Upravnega odbora v primeru trajne nezmožnosti za delo, smrti, odstopa ali razrešitve.

Člane Upravnega odbora in nadomestna člana predlaga Izvršilni odbor po posvetovanju z Nadzornim odborom, imenuje pa jih Svet ECB. Svet ECB je določil tudi pogoje za imenovanje članov in nadomestnih članov Upravnega odbora.

4.   Usposobljenost in izkušnje članov in nadomestnih članov Upravnega odbora

V skladu s členom 24(2) Uredbe (EU) št. 1024/2013 se člani in nadomestna člana Upravnega odbora izberejo na podlagi njihovega ugleda ter izkazanega ustreznega znanja in strokovnih izkušenj, vključno z nadzorniškimi izkušnjami, na ustrezno visoki ravni s področja bančništva ali drugih finančnih storitev. Člani in nadomestni člani Upravnega odbora za pregled ne smejo biti hkrati zaposleni v ECB ali v pristojnih organih oziroma v drugih nacionalnih institucijah, organih, uradih in agencijah ali v institucijah, organih, uradih in agencijah Unije, ki so vključeni v izvajanje nalog, prenesenih na ECB z Uredbo (EU) št. 1024/2013. Morajo biti hitro pripravljeni za obravnavanje zahtev za pregled odločitev ECB.

Pri imenovanju člana in nadomestnih članov Upravnega odbora se bosta med državami članicami v največji možni meri zagotovili ustrezna geografska uravnoteženost in uravnotežena zastopanost obeh spolov. ECB je vključujoča institucija, ki si prizadeva odražati raznolikost prebivalstva, ki mu služi. Spodbujajo se prijave ne glede na starost, invalidnost, etnično pripadnost, spol, spolno identiteto, raso, verska prepričanja, spolno usmerjenost ali druge značilnosti.

Prijave bodo predmet primerjalnega ocenjevanja, ki ga opravi ECB. Upoštevala se bodo zlasti naslednja merila:

| (a) | Merila za izbor |
| --- | --- |

(a)

Merila za izbor

Kandidati morajo imeti naslednje znanje in sposobnosti:

| — | zelo dobro poznavanje in razumevanje zakonodaje Unije na področju bančništva in drugih finančnih storitev, vključno z nalogami ECB in zlasti EMN, |
| --- | --- |

—

zelo dobro poznavanje in razumevanje zakonodaje Unije na področju bančništva in drugih finančnih storitev, vključno z nalogami ECB in zlasti EMN,

| — | zelo dobro poznavanje in razumevanje delovanja bančnega sektorja, zlasti v bančni uniji, |
| --- | --- |

—

zelo dobro poznavanje in razumevanje delovanja bančnega sektorja, zlasti v bančni uniji,

| — | izkušnje z razvojem nadzornih okvirov ter odločanjem, postopki in prakso na področju nadzora. |
| --- | --- |

—

izkušnje z razvojem nadzornih okvirov ter odločanjem, postopki in prakso na področju nadzora.

| (b) | Merila primernosti |
| --- | --- |

(b)

Merila primernosti

Kandidati morajo izpolnjevati naslednja merila primernosti:

| — | biti državljani države članice Unije in imeti vse državljanske pravice, |
| --- | --- |

—

biti državljani države članice Unije in imeti vse državljanske pravice,

| — | tekoče govoriti angleško z dokazanimi sposobnostmi pisanja in nastopanja ter dobro govoriti še vsaj en uradni jezik Unije. |
| --- | --- |

—

tekoče govoriti angleško z dokazanimi sposobnostmi pisanja in nastopanja ter dobro govoriti še vsaj en uradni jezik Unije.

Prednost bodo imeli kandidati, ki tekoče ali dobro govorijo še druge uradne jezike Unije.

5.   Plačilo

Uspešni kandidati bodo prejeli plačilo, ki bo sorazmerno dodeljenim nalogam.

6.   Imenovanje

Izbirni postopek se bo izvedel v skladu z Uredbo (EU) št. 1024/2013 in pravili za delovanje Upravnega odbora. Svet ECB bo člana in nadomestna člana Upravnega odbora imenoval osebno, zato ti svojih odgovornosti ne morejo prenesti na drugega člana ali tretjo osebo.

7.   Rezervni seznam

Izbirna komisija lahko uvrsti primerne kandidate na rezervni seznam, s katerega se lahko kandidati v prihodnje imenujejo na podobne položaje. Kandidati bodo v tem primeru ustrezno obveščeni. Rezervni seznam velja pet let od imenovanja člana ali nadomestnih članov Upravnega odbora in se lahko uporabi za imenovanje nadomestnega člana, če se odpre prosto mesto.

8.   Neodvisnost ter izjavi o zavezah in interesih

Član in nadomestna člana Upravnega odbora ravnajo neodvisno in v javnem interesu. V ta namen mora vsak od njih dati javno izjavo o zavezah in javno izjavo o interesih, v kateri navede vse neposredne ali posredne interese, ki bi jih bilo mogoče šteti kot nevarne za njegovo neodvisnost, oziroma da takšni interesi niso podani. Vsak od njih mora izjaviti tudi, da bo spoštoval pravila o zaupnosti in podpisati izjavo o etičnem ravnanju, kakor je določeno v Kodeksu ravnanja za visoke uradnike Evropske centralne banke (3).

9.   Izjava o varstvu osebnih podatkov

ECB bo vse osebne informacije o kandidatih obdelovala v skladu z Uredbo (EU) 2018/1725 Evropskega parlamenta in Sveta (4). To velja zlasti za zaupnost in varnost teh podatkov. Upravljavec obdelave osebnih podatkov v zvezi z udeležbo ECB v izbirnem postopku na podlagi tega razpisa za prijavo interesa bo generalni direktor generalnega direktorata Upravljanje in operativni postopki v EMN. Namen obdelave podatkov je organizirati izbor in imenovanje člana ali nadomestnih članov Upravnega odbora. Vsi osebni podatki se bodo obdelovali izključno v ta namen. Kandidati s predložitvijo svojih osebnih podatkov ob prijavi privolijo v obdelavo osebnih podatkov. Kandidat lahko privolitev kadar koli prekliče z obvestilom sekretariatu Upravnega odbora (ABoRvacancy@ecb.europa.eu), po prejemu katerega se obdelava osebnih podatkov ne bo nadaljevala in bo kandidat izključen iz izbirnega postopka, vsa prejšnja obdelava pa bo ostala zakonita.

Prejemniki osebnih podatkov o kandidatih bodo člani izbirne komisije, Izvršilnega odbora ECB in Nadzornega odbora ECB ter člani Sveta ECB.

ECB sme podatke o uspešnih kandidatih hraniti pet let od konca mandata. Podatki o neuspešnih kandidatih se bodo hranili dve leti od zaključka izbirnega postopka. V primeru pravnih sporov se zgoraj navedena obdobja hrambe podatkov podaljšajo do izteka dveh let po koncu vseh zadevnih postopkov.

Kandidati imajo pravico, da dostopajo do svojih podatkov in da posodobijo ali popravijo svoje identifikacijske podatke. Vendar pa po dnevu, ko se izteče rok za prijavo interesa iz tega razpisa, ne bo mogoče posodobiti ali popraviti podatkov, s katerimi se dokazuje, da kandidat izpolnjuje merila primernosti in merila za izbor, s čimer se zagotavlja spoštovanje načel enakega dostopa in nediskriminacije ter zanesljivost, preglednost in pravičnost izbirnega postopka za vse kandidate.

Kandidati imajo pravico, da med celotnim postopkom dostopajo do podatkov o oceni svoje kandidature. Da se zagotovi zaupnost obravnave in odločanja v izbirni komisiji, Izvršilnem odboru ECB, Nadzornem odboru ECB in Svetu ECB ter zaščitijo pravice in svoboščine drugih kandidatov, lahko kandidat dostopa samo do svoje vloge in tistih delov ocene, ki se nanašajo nanj.

Kandidati imajo pravico, da zahtevajo izbris svojih osebnih podatkov. Taka zahteva pomeni izključitev iz izbirnega postopka.

Kandidati lahko uveljavljajo pravice iz oddelka 9 tako, da se obrnejo na sekretariat Upravnega odbora (ABoRvacancy@ecb.europa.eu). Kandidati se lahko z vprašanji glede osebnih podatkov v zvezi s svojo prijavo obrnejo tudi na pooblaščeno osebo za varstvo podatkov v ECB na naslovu dpo@ecb.europa.eu.

Kandidati se lahko kadar koli pritožijo evropskemu nadzorniku za varstvo podatkov.

Imena nadomestnih članov in člana Upravnega odbora, imenovanih na podlagi tega postopka, bodo po imenovanju objavljena na spletni strani ECB.

10.   Postopek prijave

Prijave so veljavne, če se vložijo v skladu s postopkom in zahtevami, določenimi v nadaljevanju.

Prijave morajo vsebovati posodobljen življenjepis (vzorec evropskega življenjepisa (priporočen) je za prenos na voljo na naslovu https://europa.eu/europass/en).

Prijave se morajo vložiti najpozneje 24. avgusta 2021.

Prijave se lahko vložijo po e-pošti na naslednji naslov: ABoRvacancy@ecb.europa.eu.

Prijave se lahko vložijo tudi s priporočeno pošto ali prek zasebne kurirske službe na naslednji naslov:

| European Central Bank |
| --- |
| Director General SSM Governance & Operations |
| Kaiserstraße 29 |
| 60640 Frankfurt am Main |
| NEMČIJA |

European Central Bank

Director General SSM Governance & Operations

Kaiserstraße 29

60640 Frankfurt am Main

NEMČIJA

Za dokazilo o skladnosti z zgoraj navedenim rokom za predložitev se šteje poštni žig ali izpisek, ki ga izda kurirska služba. Vendar pa ECB ne bo upoštevala prijav, ki jih bo prejela 10 ali več koledarskih dni po izteku zgoraj navedenega roka.

Za vsako prijavo se izda potrdilo o prejemu.

Da bi olajšali izbirni postopek, bo vsa komunikacija s kandidati glede tega razpisa za prijavo interesa potekala v angleščini.

Vsi kandidati, ki se prijavijo na ta razpis za prijavo interesa, bodo obveščeni o izidu postopka izbora in imenovanja.

Naslov za vprašanja in prošnje za pojasnila glede tega razpisa za prijavo interesa je:

| Pedro Gustavo Teixeira |
| --- |
| Director General SSM Governance & Operations |
| European Central Bank |
| Kaiserstraße 29 |
| 60640 Frankfurt am Main |
| NEMČIJA |
| Tel. + 49 69 13440 |
| E-pošta: ABoRvacancy@ecb.europa.eu |

Pedro Gustavo Teixeira

Director General SSM Governance & Operations

European Central Bank

Kaiserstraße 29

60640 Frankfurt am Main

NEMČIJA

Tel. + 49 69 13440

E-pošta: ABoRvacancy@ecb.europa.eu

---

(1)  Uredba Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (UL L 287, 29.10.2013, str. 63).

(2)  Sklep 2014/360/EU Evropske centralne banke z dne 14. aprila 2014 o ustanovitvi Upravnega odbora za pregled in določitvi njegovih pravil za delovanje (ECB/2014/16) (UL L 175, 14.6.2014, str. 47).

(3)  Kodeks ravnanja za visoke uradnike Evropske centralne banke (UL C 89, 8.3.2019, str. 2).

(4)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).

---